**Plouă lin**

*Silviano*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plouă molcom peste case,

Peste pomi stingheri și goi,

Peste visele frumoase,

Plouă peste amândoi.

Eu și tu, doi stropi sihaștri,

Rătăciți prin galaxie,

Duși de vânturi printre aștri,

Regăsiți în poezie.

Plouă peste noi și-i rece,

Cerul plânge lin, tomnatic,

Plouă-n clipa care trece,

Cu ea, gândul singuratic.

Tac și-ascult ploaia cum cade,

Peste suflete frumoase,

Precum versul în balade,

Cade ploaia peste case.